钦定古今图书集成/明伦汇编/氏族典/第503卷 > 陆炳
## 钦定古今图书集成/明伦汇编/氏族典/第503卷 > 陆炳

按《明外史陆炳传》：“炳，其先平湖人。祖墀，以军籍隶锦
衣卫为总旗。父松，袭墀职。从兴献王之国安陆，选为
仪卫司典仗，事世宗于潜邸。及世宗入承大统，松以
从龙恩，迁锦衣副千户，累官后府都督佥事。炳举嘉
靖八年武会试，授锦衣副千户。松卒，袭指挥佥事，屡
擢至左都督。炳任豪恶吏为爪牙，悉知民间铢两奸”
富人有小过，辄收捕没其家，势倾天下。严嵩父子尽
揽六曹事，柄无所不关说，文武大吏争走其门。帝数
起大狱，炳多所保全。折节士大夫，未尝构陷一人，以
故朝士无甚恶之者。三十九年卒官。谥《武惠》，官其子
绎为本卫指挥佥事